पुलिस ने 2 इनामी बदमाशों को किया गिरफ्तार, अवैध पिस्टल व जिन्दा कारतूस बरामद
गौतमबुद्ध नगर के थाना बीटा-2 क्षेत्र के अंतर्गत चुहड़पुर अंडरपास से परी चौक की तरफ जाने वाले सर्विस रोड पर पुलिस और बदमाशों के बीच बुधवार को मुठभेड़ हो गई। मुठभेड़ के दौरान 02 बदमाश गोली लगने के घायल हो गए।
नोएडा। गौतमबुद्ध नगर के थाना बीटा-2 क्षेत्र के अंतर्गत चुहड़पुर अंडरपास से परी चौक की तरफ जाने वाले सर्विस रोड पर पुलिस और बदमाशों के बीच बुधवार को मुठभेड़ हो गई। मुठभेड़ के दौरान 02 बदमाश गोली लगने के घायल हो गए। दोनों बदमाशों की पहचान कौशेन्द्र पुत्र समय सिंह निवासी ग्राम गुर्जर डैयरिन थाना नॉलेज पार्क तथा भोला उर्फ सुमित पण्डित पुत्र सुन्दर निवासी डैयरिन कामबक्सपुर थाना नॉलेजपार्क के रूप में हुई है।पुलिस द्वारा आत्मरक्षार्थ हेतु चलायी गयी गोली दोनों बदमाशों के पैर में लगी जिसके बाद उसे घायल अवस्था में गिरफ्तार कर लिया गया। बदमाशों के कब्जे से चोरी की मोटरसाइकिल, 01 अवैध पिस्टल मय 01 जिन्दा कारतूस व 02 खोखा कारतूस, 01 अवैध तमंचा मय 02 जिन्दा कारतूस व 01 खोखा कारतूस बरामद किए गए हैं। घायल बदमाशों को उपचार के लिए अस्पताल भेजा गया है। दोनों बदमाश थाना बीटा-2 से 25,000-25,000 के इनामी है व बदमाश कौशेन्द्र जनपद फरीदाबाद से मनोज भाटी हत्याकाण्ड में 25,000 का इनामी है। दोनों बदमाशों के ऊपर लूट, हत्या व हत्या के प्रयास जैसे अपराधो के करीब 01 दर्जन मुकदमें दर्ज है। बदमाशों के आपराधिक इतिहास व अन्य जानकारी की जा रही है।  